138 



og Folkestammers Oprindelse, ældsle Tilværelse, Vandringer og 

 Erobringer — naar man lier enten blot befinder sig i Sagnti- 

 dens Dunkelhed og Dæmring; eller naar man maa soge det 

 tidligste historiske Lys i Kilder, som tilhore fremmede Anna- 

 lister, og Forfattere, der skrev i andre Sprog, under meget 

 forskiellige Civilisations- og Culturforhold. Saadanne Meninger 

 kunne enten være virkelig byggede paa nye, tilstrækkeligt grun- 

 dede Opdagelser i Historiens Kilder, og forliene da i alle Hen- 

 seender Opmærksomhed, som Udvidelse af den historiske Viden- 

 skabs Stof; eller i det mindste som Anledninger til nye kriti- 

 ske Studier og Forskninger. Men, de kunne ogsaa være meer 

 eller mindre lose og ubefæstede Gietninger, eller hypothetiske 

 Forudsætninger, som undertiden ved deres overraskende Nyhed 

 kunne faae et Slags forbigaaende Virkning, og vinde Indgang 

 i en storre eller mindre Kreds, ved den Kiækhed og tilsynela- 

 dende Aucloritet hvormed de fremtræde. 



Nyligen er, i et af vore Dagblade, fremsat en Indvending 

 imod Hr. Inspecteur Worsaa's nyeste Værk: „Minder om de 

 Danske og Normændene i England, Skotland og Irland", (Kbh. 

 1850 hvormed man har villet omstode en gammel, almindelig 

 antagen, saavel paa Traditionen i de ældste historiske Kilder, som 

 paa Sprogforholdene, grundet Forestilling om Englands Befolk- 

 ning, fra det 5te, 6te og 7de Aarhundrede; efterat Landets 

 oprindelig celliske eller brittiske Indbyggere vare blevne over- 

 vundne, underkuede og fortrængte — tildeels paa en Maade 

 udslettede ved en Folkeblanding med de indvandrede Erobrere, 

 der borte til den store germaniske Stamme. Det er bekiendt, 

 at nogle af det engelske Folks ældste Traditioner, i Særdeleshed 

 saaledes som de forekomme i Bedas angelsaxiske Kirkehistorie, 

 (han levede fra 672 til 735) lade disse Britaniens ældste Erobrere, 

 under de tre Stammenavne, Saxer, Angler og Jyder, udgaae 

 fra Nordtydskland, og fra den jydske, eller efter en tidligere 

 Benævnelser, den cimbriske Halvo. Det er ligeledes Enhver 

 bekiendt, at efterat Landets britiske Indbyggere vare bragte 



